Houtmotorfiets om in vrou se goeie boekies te blyAndre Schlosser en sy houtmotorfiets Foto: DPA ŉ Duitse houtwerker het 12 jaar geneem om ŉ replika van sy geliefde Yamaha-motorfiets te bou sodat hy dit in die sitkamer kon hou, sonder klagtes van sy vrou. Andre Schlosser (46), ŉ meubelmaker van Nienborstel in Scheswig-Holstein het 4 000 ure aan die projek spandeer. “Ek was soms tot enkeldiep in die stof,” het hy gesê. Sy lewensgrootte replika van die Yamaha FZR 600% Aral Cup is nou gereed – en hy het dit alles self met die hand gekerf. Sy vrou wou eers nie tot die projek instem nie. “Ek wou my motorfiets in die sitkamer bêre omdat ek dit nie meer gery het nie,” het hy gesê. Die idee om ŉ houtreplika te bou was ŉ kompromie wat hom en sy vrou tevrede gestel het. Die ketting van die fiets bestaan uit 430 afsonderlike dele. “Ek het rowwe metings gedoen en die res van die werk met die oog geskat,” het Schlosser bygevoeg. Die uiteindelike model weeg ongeveer 100 kg. Hy het 10 houtslypmasjiene uitgewerk deur die loop van die projek. Dit klink egter of die fiets nie in die sitkamer gaan eindig nie. “Ek wil hê ander mense moet dit sien,” het hy gesê. “Dalk in ŉ museum.”